Atous ceuls qui verront  orront ces presantes lettres. Nous Frere Guillaumes humbles Abbes de Reigny,  tous li Couuens de ce leu de l’Ordre de Citiauls de la Diocese d’Auceurre, Salut en nostre Seigneur. Cum descors fut mehu entre nous d’vne part pour raison de nostre Eglise de Reigny,  des appartenances d’icelle;  Religieuses personnes  honestes l’Abbé,  le Couuent de Mostier S. Iean de l’Ordre S. Benoist de la Diocese de Langres d’autre part, pour raison dou Priouré de Ioux,  des appartenances doudit Priouré appartenant és dis Religieus de Mostier S. Iean. Sachent tuit, que nous de tous les descors, toutes les actions, querelles, controuerses que l’vne partie pouuoit auoir à l’autre de tout le temps passé iusques au iour de la confection de ces presantes letres, auons accordé en la forme  maniere qui s’ensuit. Premierement est accordé que nous dessusdits Abbé  Couuent de Reigny hauons,  haurons perpetuellement ou nom de nostre Eglise de Reigny la mitié de la basse Iustice auec tous les emolumens d’icelle, laquelle estoit de ladite Eglise de Mostier S. Iean,  dou dit Priouré de Ioux,  que li dis Religieus de Mostier S. Iean hauient en la terre que l’on appelle la terre Sainct Pere, auecquës nous Religieus dessus dis de Reigny par non deuis, demeure à nous dis Religieus de Reigny franchement,  quittement à tousiours. Et la haute Iustice de cedit leu demeure és dessusdits Abbé  Couuent de Mostier S. Iean, de laquelle Iustice lesdits hauront seuls l’execution en quatre cas. C’est à sçauoir en larrecin, murtre, rapt,  en champ de bataille, desquex quatre cas li emolumens qui itra d’eus, ou de l’vn d’iceus la mitié en sera baillée à nous dessus dis Religieus de Reigny, sans rien metre du nostre pour la main desdits Religieus de Mostier S. Iean, ou pour leur commandemant,  Données l’an de grace mille trois cens dix-huit ou mois de Iuillet.